કેરળમાં ડાબેરી પાસેથી સત્તાની આવનજાવન થતી રહી, જ્યારે પશ્ચિમ બંગમાં એકધારા શાસનથી પડતી થઇ ત્યારે સમૂળગી પડતી થઈ. તેની સામે કેરળમાં ડાબેરી ટકી શક્યાં છે અને ટકી જવા માગે છે. તેથી ભાજપને એકાદ બે રાજ્યમાં હરાવી દેવાના ટૂંકા રાજકારણના બદલે ડાબેરી વજૂદ એકવીસમી સદીમાં ટકાવવાના લાંબા રાજકારણની ગણતરીઓ છે. ભારતમાં પણ કહેવાતા ‘ફાસીવાદ’ સામે સામૂહિક મોરચો કરીને લડવાના બદલે ડાબેરી વિચારધારાની તાકાત પર લડવું પડશે એમ પણ કેટલાકને લાગે છે.